stanford-oval/wikipedia huggingface dataset:
רקמת תאים
רקמת אפיתל

רקמת האפיתל (ציפוי) עשויה הרבה תאים צמודים שביניהם חומר בין תאי (Matrix) שמדביק את התאים. באפיתל יש הרבה תאים ומעט חומרים בין-תאיים. איברים שונים, ובהם העור, האיברים החלולים וכלי הדם, מצופים ברקמת אפיתל. קיימים שני סוגי אפיתל, ומחולקים גם לקטלוג משני. הסוגים העיקריים הם אפיתל חד-שכבתי (Simple Epithelium) ואפיתל רב-שכבתי (Stratified Epithelium), שהם אפיתלים השונים בכמות השכבות המרכיבות אותם.
רקמת אפיתל > אפיתל חד-שכבתי

מורכב משכבה אחת של תאים.
ישנם חמישה סוגים של אפיתל חד-שכבתי, המשתנים במבנה של התאים ותפקודם.
אפיתל חד-שכבתי שטוח (קשקשי, Simple Squamous Epithelium) מצפה את דופן הנימים והנאדיות. האפיתל הזה מורכב משכבה דקה שמאפשרת מעבר של גזים, ובכך חילוף חומרים וחדירת חמצן דרך הנאדיות והנימים. האפיתל החד-שכבתי המרובע (Simple Cuboidal Epithelium), מורכב מתאים בצורת ריבוע, הנמצאים בצינורות של בלוטות. האפיתל החד-שכבתי העמודי (Simple Columnar Epithelium) מורכב מתאי אפיתל מוארכים. בין תאי האפיתל נמצאים תאי גביע שמטרתם להפריש ריר (Mucus). רקמת אפיתל מצופה ריר נקראת רירית. אפיתל מסוג זה נמצא בקיבה, והריר הוא שמגן על דופן הקיבה מפני החומציות ומיצי העיכול שהיא מפרישה לפירוק חלבונים. כאשר אין ריר שמגן על הקיבה, החומצה גורמת נזק לדופן הקיבה, מצב המכונה כיב קיבה (Ulcer).
האפיתל החד-שכבתי העמודי הריסוני (Simple Columnar Ciliated Epithelium) מורכב מתאי אפיתל מוארכים שביניהם נמצאים תאי גביע. בקצה התאים נמצאים מבנים דמויי-ריסים. רקמת אפיתל מסוג זה נמצאת בחצוצרות. הריר שמופרש על ידי תאי הגביע תופס את הביצית, והריסונים מניעים אותה אל עבר הרחם.
רקמת אפיתל דמוי רב-שכבתי עמודי ריסוני היא בעלת אותו תפקוד כמו הרקמה הקודמת (אפיתל עמודי ריסוני). ההבדל בין הרקמות הוא במבנה הרקמה. ברקמה זאת גרעיני תאי האפיתל נמצאים בחלקו העליון ובחלקו התחתון של התאים לסירוגין, מה שמקנה להם מראה הדומה לרקמה רב-שכבתית. רקמת אפיתל מסוג זה נמצא בקנה הנשימה במטרה לסנן את הפיח. הפיח נדבק לריר, ובאמצעות הריסים הוא נדחף החוצה עם הריר.
רקמת אפיתל > אפיתל רב-שכבתי

רקמת אפיתל המורכבת מהרבה שכבות של תאי אפיתל. השכבה מכונה לפי השכבה העליונה של התאים המרכיבים אותה. קיימים שני סוגים, אפיתל רב-שכבתי שטוח (קשקשי, Stratified Squamous Epithelium) ואפיתל רב-שכבתי משתנה (Stratified Transitional Epithelium).
רקמת אפיתל רב-שכבתי שטוח (קשקשי) היא רקמה המורכבת מתאי אפיתל מרובעים שנדחפים כלפי מעלה ונעשים שטוחים. רקמה זאת מרכיבה את האפידרמיס של העור. לעומת זאת, אפיתל רב-שכבתי משתנה מרכיב את אפיתל המעבר. האפיתל הרב-שכבתי המשתנה מורכב מתאים עגולים בעלי יכולת התמתחות. בעת מתיחה הם נעשים שטוחים. רקמת תאים זו מצויה בדופן של שלפוחית השתן.
רקמת חיבור

רקמות חיבור הן רקמות המורכבות ממעט תאים ומהרבה חומר בין-תאי. קיימים ארבעה סוגי רקמות כאלה, רקמת חיבור אוורירית, רקמת שומן, רקמת חיבור קומפקטית עם סיבים מסודרים (פיברוטית) ורקמת חיבור קומפקטית עם סיבים לא מסודרים. רקמת חיבור אוורירית מורכבת מפיברובלסטים (Fibroblasts), המפרישים חומר בין-תאי ומסיבים, שהם מבנים מוארכים של חלבונים. השרשראות הארוכות מכונות קולגן והשרשראות הקצרות מכונות סיבי אלסטין. רקמה זו היא אוורירית, ומכאן שמה, וממלאת מרווחים בין איברים. רקמת שומן היא רקמה אוורירית בה יש תאי השומן (אדיפוציטים), ונמצאת בתת-עור ובין איברים (למשל בין איברי מערכת העיכול).
רקמת חיבור קומפקטית עם סיבים מסודרים (פיברוטית) מורכבת מכמות סיבים גדולה. רקמה זו היא בעלת מבנה מאורך של סיבים מקבילים. המבנה מאפשר הימתחות. רקמה זו נמצאת בגידים, ברצועות ובקופסאות מפרקים. לעומתה, ברקמת חיבור קומפקטית עם סיבים לא מסודרים, שגם היא רקמה דחוסה, הסיבים לא מסודרים בצורה מקבילה. רקמה זו נמצאת בשכבת הדרמיס של העור.
רקמת חיבור > סחוס

סחוס הוא סוג של רקמת חיבור המורכב ממעט תאים (כונדרוציטים) ומהרבה מטריצה חוץ-תאית. קיימים שלושה סוגי סחוס, סחוס הייליאני, סחוס פיברוטי וסחוס אלסטי. הסחוס ההייליאני מורכב ממעט סיבים. סחוס זה נמצא במפרקים של הידיים והרגליים, בחיבור הצלעות לסטרנום, באף ובקנה הנשימה. הסחוס הפיברוטי לעומת זאת מורכב מהרבה סיבים ארוכים (בעיקר קולגן). הסחוס הפיברוטי נמצא בדיסקים הבין-חולייתיים ובמניסקוס במפרק הברך. הסחוס האלסטי מורכב מהרבה סיבים אלסטיים שמקנים גמישות ומעט סיבי קולגן, והוא נמצא באוזן ובגרון (אפיגלוטיס).
רקמת עצב

רקמת העצב מורכבת מנוירונים (Neurons) ומתאי גלייה. הנוירונים קולטים ומעבירים אותות בצורה חשמלית. הנוירון מורכב מאקסון, מגוף תא ומדנדריט, הנמצא בצד השני של התא ביחס לאקסון. הגירוי החשמלי עובר מהדנטריט לאקסון, שיכול להתחבר לדנטריט של נוירון אחר, לתא שריר או לבלוטה. נקודת החיבור של הנוירון מכונה סינפסה (Synapse).
תאי גלייה הם תאים שלא מעבירים גירוי חשמלי, אך בעלי תפקיד חשוב בתחזוקה ובשמירה על ההומאוסטזיס של מערכת העצבים.
רקמת שריר

רקמת שריר היא רקמה הכוללת הרבה תאי שריר ומבצעת התכווצות. תאי השריר, שהם סיבים ארוכים, מחולקים לרצוניים וללא-רצוניים.
סיב השריר מורכב משני סיבי חלבונים עיקריים, מיוזין ואקטין, שמאפשרים את ההתכווצות של השריר.
רקמת עצב
דוגמאות לרקמת שריר
ריצ'רד שרוק

| --- | --- |

 לידה:  4 בינואר 1945 (בן 79) מזרח אינדיאנה, ארצות הברית
 ענף מדעי:  כימיה
 עיסוק:  כימיה אורגנית
 מקום לימודים:  אוניברסיטת קליפורניה בריברסייד  אוניברסיטת הרווארד
 מוסדות:  אוניברסיטת קליפורניה בריברסייד  דופונט המכון הטכנולוגי של מסצ'וסטס אוניברסיטת קיימברידג'
 תלמידי דוקטורט:  Guillermo C. Bazan 
 פרסים והוקרה:  פרס נובל לכימיה
 
ריצ'רד רויס שרוק (באנגלית: Richard Royce Schrock;‏ נולד ב-4 בינואר 1945) הוא כימאי אמריקאי, זוכה פרס נובל לכימיה לשנת 2005 ביחד עם רוברט גרבס, "על פיתוח שיטת המטתזה בסינתזה אורגנית".
ביוגרפיה

ריצ'רד שרוק נולד ב-4 בינואר 1945 במזרח אינדיאנה שבארצות הברית. בשנת 1967 סיים שרוק את התואר הראשון באוניברסיטת קליפורניה בריברסייד, ובשנת 1971 הפך לדוקטור באוניברסיטת הרווארד. את הפוסט-דוקטורט עשה באוניברסיטת קיימברידג'.
מאז שנת 1989 שרוק מכהן כפרופסור במכון הטכנולוגי של מסצ'וסטס. בשנת 2018 חזר לעבוד באוניברסיטה בריברסייד.
שגעונות (סרט)

| --- | --- |

 בימוי:  לוואן גבריאדזה
 הופק בידי:  טימור בקממבטוב
 תסריט:  רומן נאפומניצ'אניי 
 שחקנים ראשיים:  קונסטנטין חבנסקי  מילה יובוביץ'  איוואן אורגנט  סרגיי גרמש  ולדימיר מנשוב
 מוזיקה:  פאבל יסנין
 צילום:  מרארט אדלשין
 מדינה:  רוסיה 
 חברת הפקה:  Bazelevs
 הקרנת בכורה:  17 בנובמבר 2011 
 משך הקרנה:  97 דקות
 שפת הסרט:  רוסית 
 סוגה:  סרט קומדיה, מלודרמה, קומדיה רומנטית, סרט כדורגל 
 תקציב:  7.8 מיליון דולר
 הכנסות:  12.86 מיליון דולר
 www.vykrutasy.ru
 דף הסרט ב־IMDb
 
שגעונות (ברוסית: Выкрутасы) הוא סרט קומדיה רוסי משנת 2011, סרט הביכורים של הבמאי הגאורגי-רוסי לוואן גבריאדזה. בסרט מככבים מילה יובוביץ', קונסטנטין חבנסקי ואיוואן אורגנט. הסרט הוקרן בבכורה ב-17 בפברואר 2011 והכניס 12.86 מיליון דולר לעומת תקציב של 7.8 מיליון דולר.
עלילה

ויאצ'סלב "סלאבה" קולוטילוב הוא מורה למדעי הטבע מכפר לחוף הים הכספי בשם פלצ'יקי שעובר במוסקבה כדי לחפש את מזלו כסופר, אך ללא הצלחה מרובה. אבוד במחשבות הוא חוצה את הרחוב ומכונית פוגעת בו במהירות גבוהה.
נאדז'דה הייתה על ההגה עם ארוסה דניל. ויאצ'סלב יוצא מההתנגשות ברגל שבורה בלבד. בין סלאבה לנאדז'דה מתפתח ניצוץ. ויאצ'סלב משכנע אותה לנתק את אירוסיה והם מתחייבים להינשא זה לזה במקום זאת. על המורה, בנוסף לעזיבת עבודתו, לעבור למוסקבה שם תתקיים החתונה. עם זאת, באותו יום שעליו לנסוע ברכבת נערכות ההכנות לקראת גביע הנוער בכדורגל. המפקח על הטורניר, טועה לחשוב שהוא מאמן כדורגל, בהיותו חבר הדומה הממלכתית, הוא לוקח את הדרכון של סלאבה כדי שלא יוכל להימלט ומאלץ אותו לאמן את קבוצת הנוער של הכפר.
סלאבה רוצה לעזוב מהר ככל האפשר, הוא מקבל עצות מחלובוסטין, מאמן קבוצת מרכז מוסקבה, כדי לוודא שקבוצתו תפסיד. נואש להתאחד עם ארוסתו, הוא מגייס קבוצת עברייני רחוב לשחק בקבוצת הנוער (לאחר שהוא תופס אחד שמנסה לגנוב את הטלפון הנייד שלו). הוא בטוח שאין להם את המומחיות המספיקה אך הם מתחילים להפגין יכולת מולדת לשחק כדורגל ולנצח בצורה מבריקה, למורת רוחו ובייאושו של קולוטילוב.
שחקנים ודמויות

מילה יובוביץ' - נאדז'דה (נדיה)
קונסטנטין חבנסקי - ויאצ'סלב קולוטילוב (סלאבה)
איוון אורגנט - דנילה (דניה)
סרגיי גרמש - חלובוסטין
ולדימיר מנשוב - חבר הדומה טריוחולוביץ'
אולגה טומג'קינה - מנהלת בית הספר
סרגיי סלין - ראש העיר
גלינה יובוביץ' - אמה של נדיה, גלינה אלכסנדרובנה
טטיאנה ליוטייבה - חברתה של גלינה אלכסנדרובנה
אלכסנדר קרז'אקוב - בתפקיד עצמו
לבן גבריאדזה - אורח בחתונה (הופעת קמע)
רומן מדיאנוב - מפקח משטרת תנועת הדרכים
אלכסנדר רובק - סירה
אלכסנדרה נזרובה - סבתא של נדיה
הפקה

בתחילה נקרא הפרויקט "קולוטילוב". הסרט לא תוכנן בתחילה להיות קומדיה רומנטית, אך התסריט השתנה בשלב מאוחר של ההפקה כשמילה יובוביץ' הסכימה לגלם תפקיד בסרט. יובוביץ' אמרה בראיון שהסכימה לשחק בסרט בגלל ידידותה עם אורגנט. סצנות בהשתתפותה צולמו במשך 10 ימים.
דוברת הרוסית מילה יובוביץ' גילמה את תפקידה בעצמה וזה היה תפקידה הראשון בשפה הרוסית. אף על פי שהיא חצי-רוסייה, יובוביץ' עברה להתגורר בילדותה בלונדון, מה שהפך את השפה העיקרית שלה לאנגלית ולכן היו לה קשיים ללמוד את הסצנות שלה. אמה, גלינה לוגינובה, מופיעה גם בסרט. היא מגלמת את גלינה אלכסנדרובנה, אמה של נדיה.
רוב הסרט צולם בכפר ייסק שבמחוז קרסנודאר.
האותיות הראשונות של שמות השחקנים הראשיים ששיחקו בסרט (חבנסקי, אורגנט, יובוביץ') יוצרות מילה מגונה ברוסית. באחד הטריילרים של הסרט זה נראה בולט לעין ומסיבה זו בתי קולנוע רבים סירבו להציג את טריילר הסרט.
הערות שוליים

↑  RIA Novosti. "Из 33 российских фильмов текущего года рентабельными стали шесть" [6 Russian films became profitable out of 33 films this year.] (ברוסית).
↑  ABC DE SEVILLA. "Milla Jovovich presentará en Sevilla "Lucky Trouble"" [Milla Jovovich presents "Lucky Trouble in Seville] (בספרדית).
↑  Kinoafisha Rossii. "Выкрутасы" [Lucky Trouble] (ברוסית).
↑  New Look Media. ""Футбольные выкрутасы"" [Football Trouble] (ברוסית).
↑  "Выкрутасы" [Lucky Trouble]. VokrugTV.
1 2  Stas Tyrkin. "Милла Йовович: "Я снялась в российском кино ради Вани Урганта"" [Milla Jovovich: " I acted in Russian film because of Vanya Urgant"]. Komsomolskaya Pravda.
↑  Komsomolskaya Pravda. "Благодаря съемкам "Выкрутасов" ейский стадион привели в порядок" [Due to the filming of "Lucky Trouble" Yeysk stadium was put in order] (ברוסית).
↑  MTV Russia. Трейлер фильма «Выкрутасы» запретили в кинотеатрах [Trailer of the film "Lucky Trouble" banned in movie theaters] (ברוסית).
ריידר קוואמן

ריידר קוואמן (בנורווגית: Reidar Kvammen; ‏23 ביולי 1914 – 27 באוקטובר 1998) היה כדורגלן נורווגי ששיחק בקבוצת ויקינג כחלוץ ונחשב לאחד מגדולי הכדורגלנים של נורווגיה בכל הזמנים.
קוואמן היה הכדורגלן הנורווגי הראשון שהגיע ל-50 הופעות. בסך הכל, הוא שיחק 51 משחקים בין-לאומיים וכבש 17 שערים במדי נבחרת נורווגיה. קוואמן היה חבר בולט בנבחרת שזכתה במדליית הארד הנורווגית באולימפיאדת 1936 וגם שיחק במונדיאל 1938 שנתיים לאחר מכן. בקריירת המועדונים הוא הבקיע 202 שערים, שעד היום הוא עדיין שיא במועדון הכדורגל ויקינג.
אחרי הקריירה שלו כשחקן, קוואמן היה מאמן בקבוצות מולדה, ברין וויקינג.
חיים אישיים

קוואמן נולד בסטוונגר, בנם של הסנדלר רסמוס אנדראס קוואמן וג'אנה קוואמן ועבד כקצין משטרה. הוא התחתן עם אנה מרטה סטיין בשנת 1942. במהלך הכיבוש הגרמני של נורווגיה נשלח קוואמן למחנה ריכוז בפולין הכבושה. הוא נכלא באוגוסט 1943 והוחזק בכלא בסטוונגר, לאחר מכן במחנה הריכוז גריני מאוגוסט עד דצמבר 1943 ואחר כך מחנה הריכוז שטוטהוף עד סוף המלחמה.
האוטוביוגרפיה שלו, ‎50 ganger på Norges landslag, יצאה לאור בשנת 1949.
לקריאה נוספת

Jensen, Øyvind Steen (2016). Bronselaget. Historien om Norges største fotballhelter (in Norwegian). Oslo: Forlaget Historie & Kultur.
הערות שוליים

↑  "Archived copy". אורכב מ-המקור ב-4 במאי 2013. נבדק ב-2008-02-06. {{cite web}}:  (עזרה);  (עזרה)
↑  "Archived copy". אורכב מ-המקור ב-9 בינואר 2011. נבדק ב-2011-02-02. {{cite web}}:  (עזרה);  (עזרה)
↑  Jensen 2016: p. 140
↑  "Archived copy". אורכב מ-המקור ב-29 ביוני 2011. נבדק ב-2011-09-18. {{cite web}}:  (עזרה);  (עזרה)
1 2  Jorsett, Per. "Reidar Kvammen". Norsk biografisk leksikon (בנורווגית). Oslo: Kunnskapsforlaget. נבדק ב-12 בינואר 2014. {{cite encyclopedia}}:  (עזרה)
↑  Ottosen, Kristian, ed. (2004). Nordmenn i fangenskap 1940–1945 (בנורווגית) (2nd ed.). Oslo: Universitetsforlaget. p. 422. ISBN 82-15-00288-9.
שמואל דוד יונגרייז

אין תמונה חופשית
הרב שמואל דוד הלוי יונגרייז (ה'תקצ"ח, 1838 - כ"ב בטבת ה'תרנ"ב, 22 בינואר 1892) היה רב הונגרי רבה של פעהערדיארמאט וסביבותיה במשך שלושים וחמש שנים. תשובותיו בהלכה כונסו בספר "שו"ת מהרשד"ה".
ביוגרפיה

נולד לרב שרגא פייש הלוי יונגרייז אב"ד סעטשע (Csécse), אמו הייתה בתו של הרב יהושע פאליק סודיץ, אב"ד סעטשען. בילדותו למד מפי אביו ובהמשך בישיבתו של הרב אהרן דוד דייטש בבאלאש-יארמוט, מחבר "גורן דוד". בבחרותו למד בישיבת פרשבורג אצל רבי אברהם שמואל בנימין סופר, ה"כתב סופר", ובתום לימודיו נסמך לרבנות.
בשנת ה'תרכ"א, 1861, נישא למלכה בת דודו, אחי אביו, הרב אשר אנשל יונגרייז מצ'נגר. שבע שנים לאחר נישואיו, ה'תרכ"ח, 1868, התמנה כרבה של יארמאט וראש הישיבה בה. נמסר כי היה צם בשעות היום, ולומד עם תלמידיו כשהוא מעוטר בטלית ותפילין. היה נוסע פעמיים בשנה לסיגט אל האדמו"ר רבי יקותיאל יהודה טייטלבוים.
הרב יונגרייז נפטר באופן פתאומי לאחר שלושים וחמש שנות רבנות בכ"ב בטבת ה'תרנ"ב, 22 בינואר 1892, כשהיה בדרכו אל האדמו"ר ממונקאטש ר' שלמה שפירא. את מקומו ברבנות מילא בנו הרב אברהם בנימין הלוי יונגרייז.
ספר השו"ת שלו, נדפס שנים לאחר פטירתו בניו יורק (ה'תשי"ח, 1958) בשם "שו"ת מהרשד"ה".
לקריאה נוספת

הגאון ר' שמואל דוד יונגרייז זצ"ל אב"ד פ'דיארמאט, בתוך "שו"ת המאור - ב", ניו יורק תשל"ד, זיכרון בספר, עמ' רמז-רמח
יצחק יוסף כהן, חכמי הונגריה והספרות התורנית בה, ירושלים: מכון ירושלים, תשנ"ז. לפי מפתח בעמ' 584 (יונגרייז, ר' שמואל דוד פעהער־ג'ארמאט)
שגשוג תאי

תהליכים תאיים, מימין לשמאל: שגשוג, גדילה, חלוקה
שגשוג תאי הוא התהליך שבו תא גדל ומתחלק לייצור שני תאי בת. שגשוג מתמשך של תאים מוביל לעלייה אקספוננציאלית במספר התאים ולכן זהו מנגנון מהיר לצמיחת רקמות. שגשוג תאי מחייב שגם גדילת התאים (אנ') וגם חלוקה (רבייה) של התאים תתרחשנה במקביל, כך שהגודל הממוצע של התאים נשאר קבוע.
להבדיל, חלוקת תאים יכולה להתרחש ללא גדילת תאים, כך שנוצרים תאים קטנים יותר ויותר בהדרגה (כמו בחלוקת הזיגוטה). כמו כן, גדילת תאים יכולה להתרחש ללא חלוקת תאים כדי לייצר תא אחד גדול יותר (כמו בצמיחה של נוירונים). לפיכך, שגשוג תאי איננו שם נרדף לגדילת תאים או לחלוקת תאים, למרות שלעיתים משתמשים במונחים אלה בערבוביה.
תאי גזע עוברים שגשוג תאי ויוצרים תאי בת משגשגים, שמתמיינים מאוחר יותר לבניית רקמות. תהליכים אלו מתרחשים במהלך התפתחות תקינה וצמיחת רקמות, במהלך התחדשות רקמות לאחר נזק, או בתהליך סרטני.
המספר הכולל של תאים באוכלוסייה תלוי בהפרש בין קצב שגשוג (או חלוקת) התאים לבין קצב התמותה של התאים.
גודל התא תלוי הן בגדילת תאים והן בחלוקת תאים, כאשר עלייה לא מידתית בקצב גדילת התאים מובילה להיווצרות תאים גדולים יותר ועלייה לא מידתית בקצב חלוקת התאים מביאה להיווצרות תאים קטנים יותר. שגשוג תאי כרוך, בדרך כלל, בגדילת תאים מאוזנת וקצבי חלוקת תאים השומרים על גודל תאים קבוע פחות או יותר, באוכלוסיית התאים המתרבה באופן מעריכי. בקרה של איזון זה מבוצעת במידה רבה על ידי גורמי שעתוק.
בחד-תאיים, שגשוג התאים מגיב במידה רבה לזמינות של חומרים מזינים בסביבה (או במצע גידול מעבדתי).
באאוקריוטים בקרת השגשוג מתרחשת על ידי שילוב של גדילת התאים עם בקרה של מחזורי התא ("G1-S-M-G2") כדי ליצור צאצאים רבים של תאים דיפלואידיים.
בהתפתחות של רב-תאיים, שגשוג התאים נשלט באופן הדוק על ידי רשתות בקרת גנים המקודדות בגנום. אלו מופעלות בהתאם למיקום התא, כיוונו ביחס לתאים האחרים וכוחות מכניים המופעלים עליו. רשתות אלו כוללות גורמי גדילה ויוצרות מסלולי הולכת אותות הפועלים על ידי תקשורת בין תאים, גורמי שיעתוק ומיקרו-RNA. נמצא גם, שהתצמיד החלבוני mTORC1 מווסת כניסת ביקרבונט לתא, הדרושה ליצירת נוקלאוטידים ולחלוקת התא.
אכילת מזון גורמת להפרשת הורמונים ממשפחת האינסולין / IGF-1 (גם הם גורמי גדילה) למחזור הדם, ולקדם שגשוג תאים ברקמות רבות.
שגשוג תאים בלתי מבוקר, המוביל לקצב שגשוג מוגבר, או לכישלון בעצירת שגשוג התאים במועד התקין, הוא גורם להיפרפלזיה  ולסרטן.
הערות שוליים

↑  I. Conlon, M. Raff, Size control in animal development, Cell 96, 1999-01-22, עמ' 235–244 doi: 10.1016/s0092-8674(00)80563-2 (באנגלית)
↑  Savraj S. Grewal, Bruce A. Edgar, Controlling cell division in yeast and animals: does size matter?, Journal of Biology 2, 2003, עמ' 5 doi: 10.1186/1475-4924-2-5 (באנגלית)
↑  T. P. Neufeld, A. F. de la Cruz, L. A. Johnston, B. A. Edgar, Coordination of growth and cell division in the Drosophila wing, Cell 93, 1998-06-26, עמ' 1183–1193 doi: 10.1016/s0092-8674(00)81462-2 (באנגלית)
1 2  Barry J. Thompson, Developmental control of cell growth and division in Drosophila, Current Opinion in Cell Biology 22, 2010-12, עמ' 788–794 doi: 10.1016/j.ceb.2010.08.018 (באנגלית)
↑  Leslie J. Saucedo, Bruce A. Edgar, Why size matters: altering cell size, Current Opinion in Genetics & Development 12, 2002-10, עמ' 565–571 doi: 10.1016/s0959-437x(02)00341-6 (באנגלית)
↑  Giovanni Ligresti, Ahmed A. Raslan, Jeongmin Hong, Nunzia Caporarello, Marco Confalonieri, Steven K. Huang, Mesenchymal cells in the Lung: Evolving concepts and their role in fibrosis, Gene 859, 2023-04-05, עמ' 147142 doi: 10.1016/j.gene.2022.147142 (באנגלית)
↑  W. A. Robinson, Current concepts of abnormal stem cell proliferation in human disease, Acta Haematologica 62, 1979, עמ' 331–337 doi: 10.1159/000207598 (באנגלית)
↑  Eunus S. Ali, Anna Lipońska, Brendan P. O'Hara, David R. Amici, Michael D. Torno, Peng Gao, John M. Asara, Mee-Ngan F. Yap, Marc L. Mendillo, Issam Ben-Sahra, The mTORC1-SLC4A7 axis stimulates bicarbonate import to enhance de novo nucleotide synthesis, Molecular Cell 82, 2022-09-01, עמ' 3284–3298.e7 doi: 10.1016/j.molcel.2022.06.008 (באנגלית)
↑  אדי קרניאלי, הערכת סיכונים ותועלת בשימוש בליראגלוטיד - סקירת ה־FDA, הרפואה update | סוכרת, [ההסתדרות הרפואית בישראל]
↑  Sofie Björner, Paul A. Fitzpatrick, Yaoyong Li, Craig Allred, Anthony Howell, Anita Ringberg, Håkan Olsson, Crispin J. Miller, Håkan Axelson, Göran Landberg, Epithelial and stromal microRNA signatures of columnar cell hyperplasia linking Let-7c to precancerous and cancerous breast cancer cell proliferation, PloS One 9, 2014, עמ' e105099 doi: 10.1371/journal.pone.0105099 (באנגלית)
| --- | --- |
בקרת זהויות :  NLI: 987007284824405171  NKC: ph138136
שוק הדגים צוקיג'י

| --- | --- |

 מידע כללי
 סוג:  central wholesale market, מבנה לשעבר, שוק דגים 
 כתובת:  東京都中央区築地5-2-1, 5-2-1, Tsukiji, Chuo-ku, Tokyo 
 מיקום:  Tsukiji 
 מדינה:  יפן 
 מפעיל:  Tokyo Metropolitan Central Wholesale Market 
 הקמה ובנייה
 תקופת הבנייה:  ?–1935
 תאריך פתיחה רשמי:  1935 
 תאריך פירוק:  10 באוקטובר 2018 
 קואורדינטות:  35°39′41″N 139°46′11″E﻿ / ﻿35.661388888889°N 139.76972222222°E﻿ / 35.661388888889; 139.76972222222
  (למפת טוקיו מוגדלת) שוק הדגים צוקיג'י(למפת טוקיו רגילה) שוק הדגים צוקיג'י
 
טונה קפואה בצוקיג'י
מכירה פומבית בשוק צוקיג'י
השוק הסיטונאי העירוני המרכזי של טוקיו, הידוע יותר כשוק הדגים צוקיג'י (ביפנית: 築地魚市場, צוקיג'י אויצ'יבה) היה שוק הדגים ופירות הים הסיטונאי הגדול בעולם ואחד מהשווקים הגדולים בעולם מכל סוג שהוא.
השוק שכן בצוקיג'י שבטוקיו, ועבור תיירים זרים הוא היה ממוקדי המשיכה הראשיים של העיר (יפנים מעטים בלבד מבקרים בשוק), בייחוד עבור מבקרים הסובלים מיעפת (Jet-lag) שהגיעו מנמל התעופה הבינלאומי נריטה. הזמן הטוב ביותר לבקר בשוק, היה בין השעות 5:00 ל-9:00 בבוקר.
לקראת אולימפיאדת טוקיו בשנת 2020 הוחלט לפנות את שוק הדגים ולהעבירו לאתר חדש שוק טויוסו (豊洲市場). השוק בצוקיג'י נסגר ב-6 באוקטובר 2018.
מיקום

שוק הדגים צוקיג'י שכן בסמוך לתחנות "צוקיג'י שיג'ו" שעל קו הרכבת התחתית אואדו ו"צוקיג'י" שעל קו היבייה. השוק היה בנוי משני חלקים: החלק הפנימי שבו מתנהלים המכירות הפומביות ורוב תהליכי עיבוד הדגים וכן היו מצויות בו חנויות גדולות לדגים ופירות ים. החלק החיצוני כלל חנויות שונות רבות, בהן חנויות לממכר ציוד מטבח יפני, חנויות מכולת ומסעדות, בעיקר מסעדות סושי. רוב החנויות בחלק החיצוני נסגרו בצהריים, אלו שבחלק הפנימי אף מוקדם יותר.
סטטיסטיקה

בשוק נמכרו למעלה מ-400 סוגים שונים של דגים ופירות ים מסרדיניים זעירים ועד דגי טונה במשקל 300 ק"ג, אצות זולות ועד לקוויאר היקר ביותר. סך הכול עוברים דרך שלושת שוקי הדגים של טוקיו יותר מ-700,000 טון של מזון מן הים בשנה, בערך כולל של למעלה מ-600 מיליארד ין (בערך 6 מיליארד דולר). בצוקיג'י בלבד עברו כל יום יותר מ-2,000 טון של מזון מן הים.
תפעול

השוק נפתח כל בוקר למעט בימי ראשון וחגים בשעה 3:00 לפנות בוקר כשהגיעה אליו סחורה מכל העולם שנפרקה מאוניות ומטוסים והועברה לשוק במשאיות קירור. מרשימה במיוחד, פריקת הכמויות של טונה קפואה. סיטונאים מבתי המכירות הפומביים (הידועים ביפנית כ"אורושי גיואושה") העריכו את ערך הסחורות והכינו אותן למכירה פומבית. גם הקונים (בעלי רישיון להשתתף במכירות הפומביות), בחנו את הדגים על מנת להעריך אילו דגים ירצו לקנות ובאיזה מחיר. המכירות הפומביות התחילו ב-5:00 לפנות בוקר והקהל יוכל היה לבקר בהן, אך רק בעלי רישיון יהיו כולים להציע מחירים. בין המשתתפים סיטונאים קטנים (נאקארושי גיואושה) שתפעלו דוכנים בשוק ובעלי רישיון אחרים שהם סוכנים של מסעדות, חברות לעיבוד מזון ורשתות מזון גדולות. המכירות הפומביות הסתיימו סביב שעה 7:00. אחר כך הדגים שנמכרו הועמסו על משאיות להובלה ליעד הבא, או על עגלות קטנות להובלה לחנויות הרבות המפוזרות בתוך השוק. שם בעלי החנויות פרסו את הדגים והכינו את הסחורה למכירה קמעונאית.
עבור דגים גדולים, כדוגמת טונה נדרשו כלי חיתוך גדולים, וטונה קפואה נחתכה כמו קורות עץ בעזרת מסור סרט ארוך, וטונה שאינה קפואה נחתכה בעזרת סכינים ארוכות במיוחד הקרויות "אוֹרוֹשי הוֹצ'וֹ".
השוק היה פעיל מאוד בין 8:00 ו-10:00, והפעילות דעכה במידה נכרת אחר־כך. חנויות רבות נסגרו ב-11:00, והשוק נסגר לצורך ניקיון ב-13:00.
מפקחים מטעם עיריית טוקיו ביקרו את הפעילויות בשוק, כדי לאכוף את חוקי התברואה.
היסטוריה

השוק הראשון בטוקיו הוקם על ידי טוקוגאווה איאיאסו בתקופת אדו, על מנת לספק מזון לטירת אדו (כיום טוקיו). טוקוגאווה איאיאסו הזמין דייגים מטסוּקוּדאג'ימה, אוסקה לאדו על מנת לספק דגים לטירה. דגים שלא נמכרו בטירה נמכרו בסמוך לגשר ניהונבאשי, בשוק שנקרא אוגאשי (מילולית, "מזח דגים") שהיה אחד מהשווקים הסיטונאים שפרחו לאורך תעלותיה של אדו (כפי שטוקיו הייתה ידועה עד 1870).
באוגוסט 1918, לאחר המאורעות הקרויים "מהומות האורז של 1918" (קומה סודאי) שפרצו במעל למאה ערים ועיירות במחאה על המחסור במזון והתנהגות ספקולטיבית מצד הסיטונאים, נאלצה הממשלה היפנית ליצור מוסדות חדשים להפצת מזון, בייחוד באזורים העירוניים. במרץ 1923 נחקק חוק "השוק הסיטונאי המרכזי". רעידת האדמה הגדולה ב-1 בספטמבר 1923, החריבה את רוב מרכז טוקיו כולל שוק הדגים ניהונבאשי. השוק הועבר לפרבר צוקיג'י לאחר רעידת האדמה. בניית המתקן המודרני של השוק הושלמה ב-1935 והפעילות בשוק התנהלה בהתאם לחוק השוק הסיטונאי המרכזי. שלשה שווקים צוקיג'י, קאנדה וקוֹטוֹ החלו לפעול ב-1935 ואחריהם החלו לפעול שוקי אבארה, טושימה ואדאצ'י. שווקים נוספים, נפתחו לאחר מלחמת העולם השנייה.
לקריאה נוספת

תאודור בסטור, צוקיג'י: שוק הדגים במרכז העולם, הוצאת אוניברסיטת קליפורניה 2004. (הספר זמין כיום באנגלית בלבד)
חיתוך טונה במסור סרט
שימוש בסכין הארוכה המכונה אורושי הוצ'ו לחיתוך טונה
שכונת ידידיה

| --- | --- |

מבט לפארק אריאל שרון מבעד לעצי רימון בקצה שכונת ידידיה
 מידע
 שם נוסף:  שכונת החבאנים
 עיר:  תל אביב-יפו
 תאריך ייסוד:  1954
 מייסדים:  יוצאי יהדות חבאן שבתימן
 שטח:  118 דונם
 אוכלוסייה:  400 (2012)
 קואורדינטות:  32°02′39″N 34°48′39″E﻿ / ﻿32.04409722°N 34.81072778°E﻿ / 32.04409722; 34.81072778
 שכונות נוספות בתל אביב-יפו
  מפת מיקום  מפה דינמית   (למפת גוש דן מוגדלת) שכונת ידידיה(למפת גוש דן רגילה) שכונת ידידיה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שכונת ידידיה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שכונת ידידיה  he שכונת ידידיהhe שכונת ידידיהמפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
שכונת ידידיה (שכונת החבאנים) היא שכונה בדרום-מזרח תל אביב. שטחה כ-136 דונם, והיא גובלת בדרך לוד בצפון, בלבנה במערב, בפארק אריאל שרון במזרח ובדרום.
היסטוריה

השכונה נבנתה החל משנת 1954 בשטח בו שכנה עד מלחמת העצמאות העיירה סלמה, שנכבשה במבצע חמץ, דרומית מזרחית לגרעין הכפר (כפר שלם כיום) ובקרבת פארק אריאל שרון, על ידי יוצאי יהדות חבאן שבתימן ולכן נקראת לעיתים גם שכונת החבאנים. בדצמבר 1949 דיווחה עיריית תל אביב כי בשכונה גרים 250 איש ב-40-50 בתים והיא לא חוברה לרשת המים העירונית.
שטח השכונה, הנמצא בבעלות מינהל מקרקעי ישראל, לא הוגדר מבחינה מוניציפלית. אף שהשכונה לא נכללה בתחום השיפוט של תל אביב, העירייה סיפקה לתושבים שירותי חינוך, בריאות, רווחה ופינוי אשפה.
ב-2001, שר הפנים, חיים רמון, אימץ את החלטותיה של ועדת החקירה שמינה לספח את השטח לתחום שיפוטה של עיריית תל אביב.